Avis juridique important

|

32002L0002

Οδηγία 2002/2/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για την τροποποίηση της οδηγίας 79/373/ΕΟΚ του Συμβουλίου περί κυκλοφορίας των σύνθετων ζωοτροφών και για την κατάργηση της οδηγίας 91/357/ΕΟΚ της Επιτροπής

Επίσημη Εφημερίδα αριθ. L 063 της 06/03/2002 σ. 0023 - 0025

Οδηγία 2002/2/ΕΚ του Ευρωπαϊκού Κοινοβουλίου και του Συμβουλίουτης 28ης Ιανουαρίου 2002για την τροποποίηση της οδηγίας 79/373/ΕΟΚ του Συμβουλίου περί κυκλοφορίας των σύνθετων ζωοτροφών και για την κατάργηση της οδηγίας 91/357/ΕΟΚ της ΕπιτροπήςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4 στοιχείο β),την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 20 Νοεμβρίου 2001,Εκτιμώντας τα ακόλουθα:(1) Η οδηγία 79/373/ΕΟΚ του Συμβουλίου(4), καθορίζει τους κανόνες για την κυκλοφορία των σύνθετων ζωοτροφών στην Κοινότητα.(2) Όσον αφορά την επισήμανση, ο στόχος της οδηγίας 79/373/ΕΟΚ είναι να εξασφαλισθεί ότι οι κτηνοτρόφοι ενημερώνονται αντικειμενικά και όσο το δυνατόν ακριβέστερα για τη σύνθεση και τη χρήση των ζωοτροφών.(3) Μέχρι σήμερα, η οδηγία 79/373/ΕΟΚ προέβλεπε μιαν ελαστική μορφή δήλωσης, η οποία περιοριζόταν στην ένδειξη των πρώτων υλών, χωρίς να αναφέρεται η ποσότητά τους για τις ζωοτροφές που προορίζονται για τα προσοδοφόρα ζώα, ενώ διετηρείτο η δυνατότητα δήλωσης των κατηγοριών των πρώτων υλών αντί να δηλώνονται οι ίδιες οι πρώτες ύλες.(4) Ωστόσο, η κρίση της σπογγώδους εγκεφαλοπάθειας των βοοειδών και η πρόσφατη κρίση της διοξίνης κατέδειξαν την ακαταλληλότητα των ισχυουσών διατάξεων και την ανάγκη για λεπτομερέστερες ποιοτικές και ποσοτικές πληροφορίες σχετικά με τη σύνθεση των σύνθετων ζωοτροφών που προορίζονται για προσοδοφόρα ζώα.(5) Οι λεπτομερείς ποσοτικές πληροφορίες για τη σύνθεση μπορούν να συμβάλλουν στον εντοπισμό της προέλευσης δυνητικώς μολυσμένων πρώτων υλών από συγκεκριμένες παρτίδες, πράγμα που αποβαίνει προς όφελος της δημόσιας υγείας και επιτρέπει να αποφευχθεί η καταστροφή προϊόντων τα οποία δεν ενέχουν σημαντικό κίνδυνο για τη δημόσια υγεία.(6) Κατά συνέπεια, θα πρέπει, στο στάδιο αυτό, να επιβληθεί υποχρεωτική δήλωση όλων των πρώτων υλών, καθώς και των ποσοτήτων τους, που περιέχονται στις σύνθετες ζωοτροφές οι οποίες προορίζονται για προσοδοφόρα ζώα.(7) Για πρακτικούς λόγους, θα πρέπει να επιτραπεί οι δηλώσεις των πρώτων υλών που περιέχονται στις σύνθετες ζωοτροφές, οι οποίες προορίζονται για προσοδοφόρα ζώα, να αναγράφονται σε ετικέτα ad hoc ή σε συνοδευτικό έγγραφο.(8) Η δήλωση των πρώτων υλών που περιέχονται στις ζωοτροφές συνιστά, σε ορισμένες περιπτώσεις, σημαντικό στοιχείο πληροφόρησης για τους κτηνοτρόφους. Θα πρέπει, κατά συνέπεια, ο υπεύθυνος της επισήμανσης να παρέχει, κατόπιν αιτήσεως του πελάτη, λεπτομερή κατάλογο όλων των πρώτων υλών που έχουν χρησιμοποιηθεί κατά ακριβές ποσοστό βάρους.(9) Είναι επίσης σημαντικό να εξασφαλισθεί ότι η ακρίβεια των δηλώσεων θα μπορεί να ελέγχεται επίσημα σε όλα τα στάδια της κυκλοφορίας των ζωοτροφών. Θα πρέπει, κατά συνέπεια, η ειλικρίνεια των πληροφοριών που παρέχονται με την επισήμανση των σύνθετων ζωοτροφών να ελέγχεται από τις αρμόδιες αρχές, σύμφωνα με τις διατάξεις της οδηγίας 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων(5), και, προκειμένου να διασφαλισθεί η αποτελεσματικότητα των ελέγχων αυτών, οι παρασκευαστές σύνθετων ζωοτροφών θα πρέπει να είναι υποχρεωμένοι να θέτουν στη διάθεση των αρμόδιων αρχών κάθε έγγραφο σχετικό με τη σύνθεση των ζωοτροφών που πρόκειται να τεθούν σε κυκλοφορία.(10) Βάσει μελέτης σκοπιμότητας, και το αργότερο έως τις 31 Δεκεμβρίου 2002, η Επιτροπή θα υποβάλει στο Ευρωπαϊκό Κοινοβούλιο και το Συμβούλιο έκθεση συνοδευόμενη από κατάλληλη πρόταση, η οποία θα λαμβάνει υπόψη τα συμπεράσματα της εν λόγω έκθεσης, για τη θέσπιση θετικού καταλόγου.(11) Θα πρέπει επίσης να προβλεφθούν ειδικές διατάξεις για την επισήμανση των τροφών για τα κατοικίδια ζώα, λαμβάνοντας υπόψη τον ειδικό χαρακτήρα του είδους αυτού των ζωοτροφών.(12) Επειδή, στο μέλλον, στην περίπτωση των σύνθετων ζωοτροφών που προορίζονται για προσοδοφόρα ζώα, δεν θα υπάρχει πλέον δυνατότητα δήλωσης των κατηγοριών πρώτων υλών αντί της δήλωσης των ιδίων των πρώτων υλών, θα πρέπει να καταργηθεί η οδηγία 91/357/ΕΟΚ της Επιτροπής, της 13ης Ιουνίου 1991, περί καθορισμού των κατηγοριών πρώτων υλών ζωοτροφών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για ζώα εκτός των κατοικίδιων ζώων(6),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 79/373/ΕΟΚ του Συμβουλίου τροποποιείται ως εξής:1. Στο άρθρο 5, η παράγραφος 1 τροποποιείται ως εξής:α) το στοιχείο ι) αντικαθίσταται από το ακόλουθο κείμενο: "ι) ο αριθμός αναφοράς της παρτίδας."β) προστίθεται το ακόλουθο στοιχείο: "β) Στην περίπτωση των σύνθετων ζωοτροφών πλην εκείνων που προορίζονται για κατοικίδια ζώα, η ένδειξη 'τα ακριβή ποσοστά κατά βάρος των πρώτων υλών ζωοτροφών που περιέχονται στη ζωοτροφή αυτή μπορούν να λαμβάνονται από: ...' (αναγραφή του ονόματος ή της εταιρικής επωνυμίας, της διεύθυνσης ή της έδρας της εταιρείας, του αριθμού τηλεφώνου και της διεύθυνσης ηλεκτρονικού ταχυδρομείου του υπευθύνου για τις ενδείξεις που αναφέρονται στην παρούσα παράγραφο). Τα στοιχεία αυτά παρέχονται κατόπιν αιτήσεως του πελάτη."2. Στο άρθρο 5, η παράγραφος 3 τροποποιείται ως εξής:α) το στοιχείο γ) απαλείφεται·β) το στοιχείο ζ) απαλείφεται.3. Στο άρθρο 5 παράγραφος 5, το στοιχείο δ) αντικαθίσταται από το ακόλουθο κείμενο: "δ) η ημερομηνία ελάχιστης διατηρησιμότητας, η καθαρή ποσότητα, ο αριθμός αναφοράς της παρτίδας καθώς και ο αριθμός έγκρισης ή καταχώρισης μπορούν να αναγράφονται εκτός του τετραγωνιδίου που προορίζεται για τις ενδείξεις επισήμανσης που προβλέπονται στην παράγραφο 1· στην περίπτωση αυτή, οι προαναφερόμενες ενδείξεις συνοδεύονται από την ένδειξη του σημείου όπου αναγράφονται."4. Το άρθρο 5γ αντικαθίσταται από το ακόλουθο κείμενο: "Άρθρο 5γ1. Ολες οι πρώτες ύλες που χρησιμοποιούνται στη σύνθετη ζωοτροφή απαριθμούνται με την ειδική ονομασία τους.2. Η απαρίθμηση των πρώτων υλών ζωοτροφών υπόκειται στους ακόλουθους κανόνες:α) σύνθετες ζωοτροφές που δεν προορίζονται για κατοικίδια ζώα:i) απαρίθμηση των πρώτων υλών ζωοτροφών με ένδειξη, κατά φθίνουσα τάξη μεγέθους, των ποσοστών βάρους που υπάρχουν στη σύνθετη ζωοτροφή·ii) όσον αφορά τα παραπάνω ποσοστά, επιτρέπεται ανοχή ± 15 % της δηλούμενης τιμής·β) σύνθετες ζωοτροφές για κατοικίδια ζώα: κατάλογος των πρώτων υλών ζωοτροφών με ένδειξη της περιλαμβανόμενης ποσότητας ή απαρίθμηση των πρώτων υλών κατά φθίνουσα τάξη βάρους.3. Για τις σύνθετες ζωοτροφές που προορίζονται για κατοικίδια ζώα, η ένδειξη της ειδικής ονομασίας της πρώτης ύλης ζωοτροφών μπορεί να αντικαθίσταται από την ονομασία της κατηγορίας στην οποία ανήκει η πρώτη ύλη ζωοτροφών, με αναφορά στις κατηγορίες στις οποίες ανήκουν πολλές πρώτες ύλες, που έχουν καθορισθεί σύμφωνα με το άρθρο 10, στοιχείο α).Η χρήση μιας από τις δύο αυτές μορφές δήλωσης αποκλείει τη χρήση της άλλης, εκτός εάν κάποια από τις χρησιμοποιούμενες πρώτες ύλες ζωοτροφών δεν ανήκει σε καμία από τις καθοριζόμενες κατηγορίες· στην περίπτωση αυτή, η πρώτη ύλη ζωοτροφών αναφέρεται με την ειδική ονομασία της και κατά φθίνουσα τάξη μεγέθους του βάρους ως προς τις κατηγορίες.4. Στην ετικέτα των σύνθετων ζωοτροφών για κατοικίδια ζώα μπορεί επίσης να επισημαίνεται, με ειδική δήλωση, η παρουσία ή η χαμηλή περιεκτικότητα μίας ή περισσότερων πρώτων υλών ζωοτροφών που έχουν ουσιαστική σημασία για το χαρακτηρισμό μιας ζωοτροφής. Στην περίπτωση αυτή, η ελάχιστη ή η μέγιστη περιεκτικότητα, εκφρασμένη σε ποσοστά βάρους της ή των ενσωματωμένων πρώτων υλών αναγράφεται σαφώς, είτε δίπλα στη δήλωση, επισημαίνοντας την ή τις πρώτες ύλες, είτε στον κατάλογο των πρώτων υλών, αναφέροντας την ή τις πρώτες ύλες και τα σχετικά ποσοστά βάρους δίπλα στην αντίστοιχη κατηγορία πρώτων υλών."5. Στο άρθρο 12, προστίθεται το ακόλουθο εδάφιο: "Ορίζουν ότι οι παρασκευαστές σύνθετων ζωοτροφών οφείλουν να θέτουν στη διάθεση των αρχών που διενεργούν τους επίσημους ελέγχους, όταν αυτές το ζητούν, κάθε έγγραφο σχετικό με τη σύνθεση των ζωοτροφών που πρόκειται να τεθούν σε κυκλοφορία, το οποίο επιτρέπει τον έλεγχο της ειλικρίνειας των πληροφοριών που παρέχονται με την επισήμανση."6. Παρεμβάλλεται το ακόλουθο άρθρο: "Άρθρο 15αΤο αργότερο την 6η Νοεμβρίου 2006, η Επιτροπή υποβάλλει στο Ευρωπαϊκό Κοινοβούλιο και το Συμβούλιο, βάσει των πληροφοριών που έλαβε από τα κράτη μέλη, έκθεση για την εφαρμογή του καθεστώτος που θεσπίζεται με το άρθρο 5 παράγραφος 1 στοιχεία ι) και ιβ) και παράγραφος 5 στοιχείο δ), καθώς και το άρθρο 5γ και το άρθρο 12 δεύτερο εδάφιο, ιδίως όσον αφορά την αναγραφή των ποσοτήτων πρώτων υλών, υπό τη μορφή ποσοστών βάρους, στην επισήμανση των σύνθετων ζωοτροφών, συμπεριλαμβανομένης της επιτρεπόμενης ανοχής, καθώς και τυχόν προτάσεις για τη βελτίωση αυτών των διατάξεων."Άρθρο 2Η οδηγία 91/357/ΕΟΚ της Επιτροπής καταργείται από τις 6 Νοεμβρίου 2003.Άρθρο 31. Το αργότερο στις 6 Μαρτίου 2003, τα κράτη μέλη θεσπίζουν και δημοσιεύουν τις αναγκαίες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.Εφαρμόζουν αυτές τις διατάξεις από τις 6 Νοεμβρίου 2003.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 28 Ιανουαρίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςJ. Piqué i Camps(1) EE C 120 E της 24.4.2001, σ. 178.(2) ΕΕ C 140 της 18.5.2000, σ. 12.(3) Γνώμη του Ευρωπαϊκού Κοινοβουλίου της 4ης Οκτωβρίου 2000 (ΕΕ C 178 της 22.6.2001, σ. 177), κοινή θέση του Συμβουλίου της 19ης Δεκεμβρίου 2000 (ΕΕ C 36 της 2.2.2001, σ. 35) και απόφαση του Ευρωπαϊκού Κοινοβουλίου της 5ης Απριλίου 2001(δεν έχει ακόμη δημοσιευθεί στην Επίσημη Εφημερίδα)· απόφαση του Ευρωπαϊκού Κοινοβουλίου της 11ης Δεκεμβρίου 2001 και απόφαση του Συμβουλίου της 19ης Δεκεμβρίου 2001.(4) EE L 86 της 6.4.1979, σ. 30· οδηγία όπως τροποποιήθηκε τελευταία από την οδηγία 2000/16/ΕΚ (EE L 105 της 3.5.2000, σ. 36).(5) ΕΕ L 265 της 8.11.1995, σ. 17· οδηγία όπως τροποποιήθηκε από την οδηγία 1999/20/ΕΚ (ΕΕ L 80 της 25.3.1999, σ. 20).(6) ΕΕ L 193 της 17.7.1991, σ. 34· οδηγία όπως τροποποιήθηκε τελευταία από την οδηγία 98/67/ΕΚ (ΕΕ L 261 της 24.9.1998, σ. 10).


Avis juridique important

|

31974L0268

Οδηγία 74/268/ΕΟΚ της Επιτροπής της 2ας Μαΐου 1974 περί καθορισμού των ιδιαιτέρων προϋποθέσεων ως προς την παρουσία της «Avena fatua» στους σπόρους προς σπορά κτηνοτροφικών φυτών και σιτηρών

Επίσημη Εφημερίδα αριθ. L 141 της 24/05/1974 σ. 0019 - 0019 Φινλανδική ειδική έκδοση: Κεφάλαιο 3 τόμος 6 σ. 0005  Ελληνική ειδική έκδοση: Κεφάλαιο 03 τόμος 10 σ. 0220  Σουηδική ειδική έκδοση: Κεφάλαιο 3 τόμος 6 σ. 0005  Ισπανική ειδική έκδοση: Κεφάλαιο 03 τόμος 7 σ. 0214  Πορτογαλική ειδική έκδοση : Κεφάλαιο 03 τόμος 7 σ. 0214

ΟΔΗΓΙΑ ΤΗΣ ΕΠΙΤΡΟΠΗΣ της 2ας Μαΐου 1974 περί καθορισμού των ιδιαιτέρων προϋποθέσεων ως προς την παρουσία της "Avena fatua" στους σπόρους προς σπορά κτηνοτροφικών φυτών και σιτηρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τις οδηγίες του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών(1),και της εμπορίας σπόρων προς σπορά σιτηρών(2), όπως τροποποιήθηκαν τελευταία από την οδηγία του Συμβουλίου της 11ης Δεκεμβρίου 1973(3), και ιδίως το  άρθρο 11,  Εκτιμώντας:  ότι οι προαναφερθείσες οδηγίες καθόρισαν τις ανοχές ως προς την παρουσία της Avena fatua στους σπόρους προς σπορά κτηνοτροφικών φυτών και σιτηρών- ότι οι ανοχές αυτές εμφανίζονται υπερβολικά αυξημένες σε σχέση με ορισμένες αναγκαιότητες- ότι από αυτό το γεγονός, οι προαναφερθείσες οδηγίες προβλέπουν μια συμπληρωματική σήμανση για τους σπόρους προς σπορά που ανταποκρίνονται σε ιδιαίτερες  προϋποθέσεις ως προς την παρουσία της Αvena fatua- ότι οι ιδιαίτερες προϋποθέσεις που καθορίζονται ως προς αυτή την άποψη έχουν την ιδιότητα να ικανοποιούν τις αναφερόμενες ως άνω αναγκαιότητες, αλλά λαμβάνουν ομοίως υπόψη δυνατότητες παραγωγής και ελέγχου των σπόρων προς σπορά- ότι τα προβλεπόμενα στην παρούσα οδηγία μέτρα είναι σύμφωνα με τη γνώμη της Μονίμου Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη εκδίδουν, κατόπιν αιτήσεως, το επίσημο πιστοποιητικό που προβλέπεται στο άρθρο 11 της οδηγίας περί εμπορίας σπόρων κτηνοτροφικών φυτών προς σπορά,  α) στην περίπτωση σπόρων προς σπορά διαστάσεως ίσης ή ανωτέρας εκείνης των κόκκων σίτου, αν ένα δείγμα τουλάχιστο 500 γραμμαρίων, λαμβανόμενο σύμφωνα με τις διατάξεις του άρθρου 7 της προαναφερθείσης οδηγίας, είναι απαλλαγμένο από την Avena fatua κατά  έναν επίσημο έλεγχο- β) στην περίπτωση σπόρων προς σπορά, διαστάσεως κατώτερης εκείνης των κόκκων σίτου,  - αν η καλλιέργεια είναι απαλλαγμένη από την Avena fatua κατά επίσημη επιτόπια επιθεώρηση που πραγματοποιείται σύμφωνα με τις διατάξεις του παραρτήματος Ι της προαναφερθείσης οδηγίας, και αν ένα δείγμα, τουλάχιστον 100 γραμμαρίων, λαμβανόμενο σύμφωνα με  τις διατάξεις του άρθρου 7 της προαναφερθείσης οδηγίας, είναι απαλλαγμένο από την Avena fatua κατά μια επίσημη εξέταση, ή - αν δείγμα τουλάχιστο 300 γραμμαρίων, λαμβανόμενο σύμφωνα με τις διατάξεις του αρθρου 7 της προαναφερθείσης οδηγίας, είναι απαλλαγμένο από την Avena fatua κατά μια επίσημη εξέταση.   Άρθρο 2  Τα Κράτη μέλη εκδίδουν, κατόπιν αιτήσεως, το επίσημο πιστοποιητικό που προβλέπεται στο άρθρο 11 της οδηγίας περί εμπορίας σπόρων σιτηρών προς σπορά,   αν η καλλιέργεια είναι απαλλαγμένη της Avena fatua κατά την επίσημη επιτόπια επιθεώρηση που πραγματοποιείται σύμφωνα με τις διατάξεις του παραρτήματος Ι της προαναφερθείσης οδηγίας, και αν ένα δείγμα, τουλάχιστον 1 χιλιογραμμου, λαμβανόμενο σύμφωνα με  τις διατάξεις του άρθρου 7 της προαναφερθείσης οδηγίας, είναι απαλλαγμένο της Avena fatua κατά μια επίσημα εξέταση, ή - αν ένα δείγμα, τουλάχιστον 3 χιλιογράμμων, λαμβανόμενο σύμφωνα με τις διάταξεις του άρθρου 7 της προαναφερθείσης οδηγίας είναι απαλλαγμένο από την Avena fatua κατά μια επίσημη εξέταση.   Άρθρο 3  Τα Κράτη μέλη δύνανται να ορίσουν ότι το επίσημο πιστοποιητικό δεν εκδίδεται παρά μόνο σε μια εκ των περιπτώσεων που προβλέπονται στο άρθρο 1 εδάφιο β) και στο άρθρο 2 αντιστοίχως.   Άρθρο 4  Τα Κράτη μέλη θέτουν σε ισχύ το βραδύτερο την 1η Ιουλίου 1974 τις αναγκαίες νομοθετικές κανονιστικές και διοικητικές διατάξεις για τη συμμόρφωσή τους προς τις διατάξεις της παρούσης οδηγίας. Ενημερώνουν αμέσως περί αυτού την Επιτροπή, η οποία  ενημερώνει τα άλλα Κράτη μέλη.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 2 Μαΐου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 125 της 11.7.1966, σ. 2298/66.  (2) ΕΕ αριθ. 125 της 11.7.1966, σ. 2309/66.  (3) ΕΕ αριθ. Ν 356 της 27.12.1973, σ. 79.


Avis juridique important

|

32000L0081

Οδηγία 2000/81/ΕΚ της Επιτροπής, της 18ης Δεκεμβρίου 2000, για τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου που αφορούν αντιστοίχως τον καθορισμό των ανωτάτων ορίων υπολειμμάτων φυτοπροστατευτικών προϊόντων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης συμπεριλαμβανομένων των οπωροκηπευτικών, αντιστοίχως (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 326 της 22/12/2000 σ. 0056 - 0062

Οδηγία 2000/81/ΕΚ της Επιτροπήςτης 18ης Δεκεμβρίου 2000για τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου που αφορούν αντιστοίχως τον καθορισμό των ανωτάτων ορίων υπολειμμάτων φυτοπροστατευτικών προϊόντων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης συμπεριλαμβανομένων των οπωροκηπευτικών, αντιστοίχως(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων ορίων υπολειμμάτων φυτοπροστατευτικών προϊόντων μέσα και πάνω στα σιτηρά(1), όπως τροποποιήθηκε τελευταία από την οδηγία 2000/58/ΕΚ(2), και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων ορίων υπολειμμάτων φυτοπροστατευτικών προϊόντων πάνω και μέσα στα τρόφιμα ζωϊκής προέλευσης(3), όπως τροποποιήθηκε τελευταία από την οδηγία 2000/58/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων ορίων υπολειμμάτων φυτοπροστατευτικών προϊόντων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(4), όπως τροποποιήθηκε τελευταία από την οδηγία 2000/58/ΕΚ, και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(5), όπως τροποποιήθηκε τελευταία από την οδηγία 2000/68/ΕΚ της Επιτροπής(6), και ιδίως το άρθρο 4 παράγραφος 1 εδάφιο στ),Εκτιμώντας τα ακόλουθα:(1) Η νέα δραστική ουσία spiroxamine έχει συμπεριληφθεί στο παράρτημα Ι της οδηγίας 91/414/ΕΟΚ με την οδηγία 1999/73/ΕΚ της Επιτροπής(7) για να χρησιμοποιείται αποκλειστικά ως μυκητοκτόνο, χωρίς να διευκρινίζονται ιδιαίτεροι όροι που επιδρούν στις καλλιέργειες στις οποίες μπορούν να χρησιμοποιούνται φυτοπροστατευτικά προϊόντα που περιέχουν spiroxamine.(2) Η προαναφερθείσα προσθήκη της εν λόγω ουσίας στο παράρτημα Ι βασιζόταν στην αξιολόγηση των υποβληθέντων στοιχείων σχετικά με την προταθείσα χρήση του μυκητοκτόνου στα σιτηρά και τα αμπέλια. Τα στοιχεία που αφορούν τις χρήσεις στα σιτηρά και στα αμπέλια, έχουν υποβληθεί από ορισμένα κράτη μέλη σύμφωνα με τις απαιτήσεις του άρθρου 4 παράγραφος 1 στοιχείο στ) της οδηγίας 91/414/ΕΟΚ. Τα διαθέσιμα στοιχεία έχουν μελετηθεί και επαρκούν για τον καθορισμό ορισμένων ανωτάτων ορίων υπολειμμάτων.(3) Σε περίπτωση που δεν υπάρχουν κοινοτικά ανώτατα όρια υπολειμμάτων ή προσωρινά ΑΟΥ, τα κράτη μέλη θεσπίζουν προσωρινά ανώτατα όρια υπολειμμάτων σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ πριν να χορηγηθεί η έγκριση κυκλοφορίας.(4) Κατά την προσθήκη στο παράρτημα Ι της οδηγίας 91/414/ΕΟΚ, η τεχνική και επιστημονική αξιο?όγηση της spiroxamine έλαβε την τελική της μορφή στις 12 Μαΐου 1999 στο μορφότυπο της έκθεσης αναθεώρησης της Επιτροπής για την spiroxamine. Στην εν λόγω έκθεση αναθεώρησης, η Αποδεκτή Ημερήσια Πρόσληψη (ΑΗΠ) για την spiroxamine καθορίστηκε σε 0,025 mg/kg σωματικού βάρους/ημέρα. Η έκθεση των καταναλωτών, καθόλη τη διάρκεια της ζωής τους, σε τρόφιμα για τα οποία έχει χρησιμοποιηθεί spiroxamine έχει εκτιμηθεί και αξιολογηθεί σύμφωνα με τις διαδικασίες και τις πρακτικές που χρησιμοποιούνται εντός της Ευρωπαϊκής Κοινότητας, λαμβανομένων υπόψη των κατευθυντηρίων οδηγιών που δημοσιεύθηκαν από την Παγκόσμια Οργάνωση Υγείας(8) και έχει υπολογισθεί ότι τα ανώτατα όρια υπολειμμάτων που καθορίσθηκαν στην εν λόγω οδηγία δεν οδηγούν σε υπέρβαση της εν λόγω ΑΗΠ.(5) Ο οξείες τοξικές επιδράσεις που απαιτούν τη θέσπιση μιας δόσης αναφοράς οξείας επίδρασης δεν παρατηρήθηκαν κατά την αξιολόγηση και τη συζήτηση που προηγήθηκε της προσθήκης της spiroxamine στο παράρτημα Ι της οδηγίας 91/414/ΕΟΚ.(6) Για ορισμένα γεωργικά προϊόντα, οι όροι χρησιμοποίησης της spiroxamine έχουν ήδη καθοριστεί κατά τρόπο που επιτρέπει τη θέσπιση οριστικών ανώτατων ορίων υπολειμμάτων.(7) Για να εξασφαλιστεί η επαρκής προστασία των καταναλωτών από την έκθεση σε υπολείμματα πάνω και μέσα σε προϊόντα για το οποία δεν έχει χορηγηθεί έγκριση, είναι σκόπιμο να καθοριστούν προσωρινά ανώτατα όρια υπολειμμάτων στο κατώτερο όριο αναλυτικού προσδιορισμού για όλα τα προϊόντα που καλύπτονται από τις οδηγίες 86/362/ΕΟΚ, 86/363/ΕΟΚ και 90/462/ΕΟΚ του Συμβουλίου. Ο καθορισμός, σε κοινοτική κλίμακα, των εν λόγω προσωρινών ανώτατων ορίων υπολειμμάτων, δεν εμποδίζει τα κράτη μέλη να καθορίσουν προσωρινά ανώτατα όρια υπολειμμάτων για την spiroxamine σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και σύμφωνα με το παράρτημα VI της οδηγίας 91/414/ΕΟΚ, και ειδικότερα το μέρος Β, τμήμα 2.4.2.3. του εν λόγω παραρτήματος. Η περίοδος η οποία θεωρείται επαρκής για τον εντοπισμό των περισσότερων περαιτέρω χρήσεων της spiroxamine είναι τέσσερα έτη. Μετά την παρέλευση της περιόδου αυτής πρέπει να καταστούν οριστικά τα εν λόγω προσωρινά ανώτατα όρια υπολειμμάτων.(8) Η Κοινότητα κοινοποίησε το σχέδιο οδηγίας της Επιτροπής στον Παγκόσμιο Οργανισμό Εμπορίου και οι παρατηρήσεις που διαβιβάστηκαν ελήφθησαν υπόψη για την ολοκλήρωση της οδηγίας. Με βάση την υποβολή αποδεκτών στοιχείων θα εξετασθεί από την Επιτροπή η δυνατότητα καθορισμού των ανοχών κατά τις εισαγωγές όσον αφορά τα ανώτατα όρια υπολειμμάτων για ειδικούς συνδυασμούς φυροπροστατευτικών προϊόντων/καλλιέργειας.(9) Έχει ληφθεί υπόψη η γνώμη της επιστημονικής επιτροπής φυτών, και ιδίως οι συμβουλές και οι συστάσεις που αφορούν την προστασία των καταναλωτών από τρόφιμα για τα οποία έχουν χρησιμοποιηθεί φυτοπροστατευτικά προϊόντα.(10) Η παρούσα οδηγία είναι σύμφωνη με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος Α του παραρτήματος ΙΙ της οδηγίας 86/362/ΕΟΚ προστίθενται τα εξής:">ΘΕΣΗ ΠΙΝΑΚΑ>"Άρθρο 2Στο μέρος Β του παραρτήματος ΙΙ της οδηγίας 86/363/ΕΟΚ προστίθενται τα εξής:">ΘΕΣΗ ΠΙΝΑΚΑ>"Άρθρο 3Το περιεχόμενο του παραρτήματος της παρούσας οδηγίας προστίθεται στο παράρτημα ΙΙ της οδηγίας 90/642/ΕΟΚ.Άρθρο 41. Για τα γεωργικά προϊόντα που περιλαμβάνονται στο παράρτημα ΙΙ των οδηγιών 86/362/ΕΟΚ, 86/363/ΕΟΚ και 90/642/ΕΟΚ, όταν τα ανώτατα όρια υπολειμμάτων για την spiroxamine έχουν την ένδειξη "(p)", αυτό σημαίνει ότι είναι προσωρινά σύμφωνα με τις διατάξεις του άρθρου 4 παράγραφος 1 στοιχείο στ) της οδηγίας 91/414/ΕΟΚ.2. Τέσσερα έτη μετά την έναρξη ισχύος της παρούσας οδηγίας, τα προσωρινά ανώτατα όρια υπολειμμάτων για την spiroxamine στα παραρτήματα παύουν να είναι προσωρινά και καθίστανται οριστικά κατά την έννοια του άρθρου 4 παράγραφος 1 των οδηγιών 86/362/ΕΟΚ και 86/363/ΕΟΚ ή του άρθρου 3 της οδηγίας 90/642/ΕΟΚ αντιστοίχως.Άρθρο 51. Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.2. Τα κράτη μέλη θεσπίζουν και δημοσιεύουν τα νομοθετικά, κανονιστικά ή διοικητικά μέτρα με σκοπό τη συμμόρφωση με την παρούσα οδηγία μέχρι την 1η Ιουλίου 2001. Πληροφορούν αμέσως σχετικά την Επιτροπή.3. Όταν εγκριθούν από τα κράτη μέλη τα εν λόγω μέτρα περιλαμβάνουν αναφορά στην παρούσα οδηγία ή συνοδεύονται από την εν λόγω αναφορά κατά τη στιγμή της επίσημης δημοσίευσής τους. Η διαδικασία η σχετική με την εν λόγω αναφορά θεσπίζεται από τα κράτη μέλη.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 18 Δεκεμβρίου 2000.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 244 της 29.9.2000, σ. 78.(3) ΕΕ L 221 της 7.8.1986, σ. 43.(4) ΕΕ L 350 της 14.12.1990, σ. 71.(5) ΕΕ L 230 της 19.8.1991, σ. 1.(6) ΕΕ L 276 της 28.10.2000, σ. 41.(7) ΕΕ L 206 της 5.8.1999, σ. 16.(8) Κατευθυντήριες οδηγίες για την πρόσληψη της λήψης φυτοφαρμάκων μέσω της διατροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την Επιτροπή του Codex για τα υπολείμματα φυτοφαρμάκων, που δημοσιεύθηκαν από τον Παγκόσμιο Οργανισμό Υγείας 1997 (WHO/FSF/FOS/97.7).ΠΑΡΑΡΤΗΜΑ>ΘΕΣΗ ΠΙΝΑΚΑ>


title: Οδηγία 2014/106/ΕΕ της Επιτροπής, της 5ης Δεκεμβρίου 2014 , για την τροποποίηση των παραρτημάτων V και VI της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου σχετικά με τη διαλειτουργικότητα του κοινοτικού σιδηροδρομικού συστήματος  Κείμενο που παρουσιάζει ενδιαφέρον για τον ΕΟΧ

text:
               12.12.2014

               EL

               Επίσημη Εφημερίδα της Ευρωπαϊκής Ένωσης

               L 355/42

         ΟΔΗΓΊΑ 2014/106/ΕΕ ΤΗΣ ΕΠΙΤΡΟΠΉΣ
   της 5ης Δεκεμβρίου 2014
   για την τροποποίηση των παραρτημάτων V και VI της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου σχετικά με τη διαλειτουργικότητα του κοινοτικού σιδηροδρομικού συστήματος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 30 παράγραφος 3,
   Εκτιμώντας τα ακόλουθα:

               (1)

               Το πεδίο εφαρμογής και το περιεχόμενο της δήλωσης επαλήθευσης «ΕΚ» υποσυστημάτων θα πρέπει να καθοριστούν σαφέστερα στο παράρτημα V της οδηγίας 2008/57/ΕΚ. Ειδικότερα, θα πρέπει να αναφέρεται σαφώς η ευθύνη του υπογράφοντος τη δήλωση αυτή.

               (2)

               Οι διαδικασίες σχετικά με τη δήλωση επαλήθευσης, σε περίπτωση τροποποιήσεων υφιστάμενων υποσυστημάτων και σε περίπτωση συμπληρωματικών επαληθεύσεων που διενεργούνται από τους κοινοποιημένους οργανισμούς, θα πρέπει να εξειδικευθούν στο παράρτημα V της οδηγίας 2008/57/ΕΚ.

               (3)

               Ο σκοπός της διαδικασίας επαλήθευσης υποσυστημάτων θα πρέπει να διευκρινιστεί στο παράρτημα VI της οδηγίας 2008/57/ΕΚ. Επιπλέον, στο ίδιο παράρτημα θα πρέπει να καθοριστούν οι αρχές που διέπουν τη διαδικασία επαλήθευσης σε περίπτωση τροποποιήσεων υφιστάμενων υποσυστημάτων.

               (4)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που έχει συσταθεί δυνάμει του άρθρου 29 παράγραφος 1 της οδηγίας 2008/57/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα V και VI της οδηγίας 2008/57/ΕΚ αντικαθίστανται από το κείμενο των παραρτημάτων I και ΙΙ της παρούσας οδηγίας, αντιστοίχως.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιανουαρίου 2016. Κοινοποιούν αμέσως στην Επιτροπή το κείμενο των πράξεων αυτών.
   Όταν τα κράτη μέλη θεσπίζουν τις εν λόγω πράξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος με τον οποίο γίνεται αυτή η αναφορά καθορίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των βασικών διατάξεων εσωτερικού δικαίου που εκδίδουν στον τομέα που διέπει η παρούσα οδηγία.
   3.   Οι υποχρεώσεις ενσωμάτωσης στο εθνικό δίκαιο και εφαρμογής της παρούσας οδηγίας δεν ισχύουν για την Κυπριακή Δημοκρατία και τη Δημοκρατία της Μάλτας ενόσω δεν υπάρχει σιδηροδρομικό δίκτυο στο έδαφός τους.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 5 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 191 της 18.7.2008, σ. 1.

      ΠΑΡΑΡΤΗΜΑ I

            «ΠΑΡΑΡΤΗΜΑ V
            ΔΗΛΩΣΗ ΕΠΑΛΗΘΕΥΣΗΣ “ΕΚ” ΥΠΟΣΥΣΤΗΜΑΤΩΝ
            1.   ΔΗΛΩΣΗ ΕΠΑΛΗΘΕΥΣΗΣ “ΕΚ” ΥΠΟΣΥΣΤΗΜΑΤΩΝ
            Η δήλωση επαλήθευσης “ΕΚ” υποσυστήματος είναι η δήλωση που συντάσσει ο “αιτών”, κατά την έννοια του άρθρου 18, με την οποία δηλώνει με αποκλειστική του ευθύνη ότι το σχετικό υποσύστημα, το οποίο έχει υπαχθεί στις αντίστοιχες διαδικασίες επαλήθευσης, πληροί τις απαιτήσεις της σχετικής νομοθεσίας της Ένωσης, συμπεριλαμβανομένων τυχόν σχετικών εθνικών κανόνων.
            Η δήλωση επαλήθευσης “ΕΚ” και τα συνοδευτικά έγγραφα πρέπει να φέρουν ημερομηνία και υπογραφή.
            Η δήλωση επαλήθευσης “ΕΚ” πρέπει να βασίζεται στις πληροφορίες που προκύπτουν από τη διαδικασία επαλήθευσης “ΕΚ” υποσυστημάτων που παρατίθεται στο παράρτημα VI. Πρέπει να συντάσσεται στην ίδια γλώσσα με τον τεχνικό φάκελο που συνοδεύει τη δήλωση επαλήθευσης “ΕΚ” και πρέπει να περιέχει τουλάχιστον:

                        α)

                        την παραπομπή στην παρούσα οδηγία, τις ΤΠΔ και τους εφαρμοστέους εθνικούς κανόνες·

                        β)

                        την παραπομπή στην (στις) ΤΠΔ ή σε μέρη της (τους) προς το (τα) οποίο(-α) δεν έχει εξεταστεί η συμμόρφωση κατά τη διαδικασία επαλήθευσης “ΕΚ” και στους εθνικούς κανόνες που έχουν εφαρμοστεί σε περίπτωση παρέκκλισης, μερικής εφαρμογής ΤΠΔ για αναβάθμιση ή ανακαίνιση, μεταβατικής περιόδου σε ΤΠΔ ή σε ειδική περίπτωση·

                        γ)

                        όνομα και τη διεύθυνση του “αιτούντος”, κατά την έννοια του άρθρου 18 (με αναφορά της εταιρικής επωνυμίας και της πλήρους διεύθυνσης· στην περίπτωση αντιπροσώπου, αναφέρεται επίσης η εμπορική ονομασία του αναθέτοντος φορέα ή του κατασκευαστή)·

                        δ)

                        συνοπτική περιγραφή του υποσυστήματος·

                        ε)

                        ονομασία(-ες) και διεύθυνση(-εις) και αριθμός(-οί) ταυτοποίησης του (των) κοινοποιημένου(-ων) οργανισμού(-ών) που διεξήγαγε(-αν) την (τις) επαλήθευση(-εις) “ΕΚ” που αναφέρεται(-ονται) στο άρθρο 18·

                        στ)

                        ονομασία(-ες) και διεύθυνση(-εις) και αριθμός(-οί) ταυτοποίησης του (των) κοινοποιημένου(-ων) οργανισμού(-ών) που διεξήγαγε(-αν) την αξιολόγηση της συμμόρφωσης προς άλλες κανονιστικές διατάξεις οι οποίες εφαρμόζονται σύμφωνα με τη Συνθήκη·

                        ζ)

                        ονομασία(-ες) και διεύθυνση(-εις) του (των) ορισθέντος(-ων) οργανισμού(-ών) που διεξήγαγε(-αν) την (τις) επαλήθευση(-εις) συμμόρφωσης προς τους εθνικούς κανόνες που αναφέρονται στο άρθρο 17 παράγραφος 3·

                        η)

                        ονομασία και διεύθυνση του (των) οργανισμού(-ών) αξιολόγησης που συνέταξε(-αν) τις εκθέσεις εκτίμησης της ασφάλειας σχετικά με τη χρήση των ΚΜΑ για την εκτίμηση επικινδυνότητας, όταν απαιτείται από την παρούσα οδηγία·

                        θ)

                        τα στοιχεία αναφοράς των εγγράφων που περιέχει ο τεχνικός φάκελος που συνοδεύει τη δήλωση επαλήθευσης “ΕΚ”·

                        ι)

                        όλες τις σχετικές προσωρινές ή τελικές διατάξεις τις οποίες πρέπει να πληρούν τα υποσυστήματα και, ειδικότερα, εάν υπάρχουν, όλους τους επιχειρησιακούς περιορισμούς ή όρους·

                        ια)

                        την ταυτότητα του υπογράφοντος (δηλαδή του (των) φυσικού(-ών) προσώπου(-ων) που είναι εξουσιοδοτημένο(-α) να υπογράψει(-ουν) τη δήλωση).

                  Όταν στο παράρτημα VI γίνεται αναφορά στην “ενδιάμεση δήλωση επαλήθευσης” (ΕΔΕ), στη δήλωση αυτή εφαρμόζονται οι διατάξεις του παρόντος μέρους.
            2.   ΔΗΛΩΣΗ ΕΠΑΛΗΘΕΥΣΗΣ “ΕΚ” ΥΠΟΣΥΣΤΗΜΑΤΩΝ ΣΤΗΝ ΠΕΡΙΠΤΩΣΗ ΤΡΟΠΟΠΟΙΗΣΕΩΝ
            Σε περίπτωση τροποποίησης, η οποία δεν συνίσταται σε αντικατάσταση στο πλαίσιο συντήρησης, υποσυστήματος που καλύπτεται από δήλωση επαλήθευσης “ΕΚ”, εφαρμόζονται οι κατωτέρω διατάξεις με την επιφύλαξη του άρθρου 20.
            2.1.   Εάν η οντότητα που επιφέρει την τροποποίηση αποδεικνύει ότι η τροποποίηση δεν μεταβάλλει τα βασικά χαρακτηριστικά σχεδίασης του υποσυστήματος, τα οποία είναι σημαντικά για τη συμμόρφωση με τις απαιτήσεις σχετικά με τις θεμελιώδεις παραμέτρους:

                        α)

                        η οντότητα που επιφέρει την τροποποίηση επικαιροποιεί τα στοιχεία αναφοράς των εγγράφων που περιέχει ο τεχνικός φάκελος που συνοδεύει τη δήλωση επαλήθευσης “ΕΚ”·

                        β)

                        δεν χρειάζεται να συνταχθεί νέα δήλωση επαλήθευσης “ΕΚ”.

                  2.2.   Εάν η οντότητα που επιφέρει την τροποποίηση αποδεικνύει ότι η τροποποίηση μεταβάλλει τα βασικά χαρακτηριστικά σχεδίασης του υποσυστήματος, τα οποία είναι σημαντικά για τη συμμόρφωση με τις απαιτήσεις σχετικά με ορισμένες θεμελιώδεις παραμέτρους:

                        α)

                        η οντότητα που επιφέρει την τροποποίηση συντάσσει συμπληρωματική δήλωση επαλήθευσης “ΕΚ” όσον αφορά τις σχετικές θεμελιώδεις παραμέτρους·

                        β)

                        η συμπληρωματική δήλωση επαλήθευσης “ΕΚ” συνοδεύεται από κατάλογο των εγγράφων του αρχικού τεχνικού φακέλου που συνοδεύει την αρχική δήλωση επαλήθευσης “ΕΚ”, τα οποία δεν ισχύουν πλέον·

                        γ)

                        ο τεχνικός φάκελος που συνοδεύει τη δήλωση επαλήθευσης “ΕΚ” περιλαμβάνει απόδειξη ότι ο αντίκτυπος των τροποποιήσεων περιορίζεται στις θεμελιώδεις παραμέτρους που αναφέρονται στο στοιχείο α)·

                        δ)

                        οι διατάξεις του τμήματος 1 του παρόντος παραρτήματος εφαρμόζονται τηρουμένων των αναλογιών στην εν λόγω συμπληρωματική δήλωση επαλήθευσης “ΕΚ”·

                        ε)

                        η αρχική δήλωση επαλήθευσης “ΕΚ” θεωρείται έγκυρη για τις θεμελιώδεις παραμέτρους τις οποίες δεν αφορά η τροποποίηση.

                  3.   ΔΗΛΩΣΗ ΕΠΑΛΗΘΕΥΣΗΣ “ΕΚ” ΥΠΟΣΥΣΤΗΜΑΤΩΝ ΣΤΗΝ ΠΕΡΙΠΤΩΣΗ ΠΡΟΣΘΕΤΩΝ ΕΠΑΛΗΘΕΥΣΕΩΝ
            Δήλωση επαλήθευσης “ΕΚ” υποσυστήματος μπορεί να συμπληρωθεί σε περίπτωση που διενεργούνται πρόσθετες επαληθεύσεις, ιδίως όταν αυτές οι πρόσθετες επαληθεύσεις είναι αναγκαίες για πρόσθετη έγκριση για θέση σε λειτουργία. Στην περίπτωση αυτή, το πεδίο εφαρμογής της συμπληρωματικής δήλωσης αφορά μόνον το πεδίο εφαρμογής των πρόσθετων επαληθεύσεων.»

      ΠΑΡΑΡΤΗΜΑ II

            «ΠΑΡΑΡΤΗΜΑ VI
            ΔΙΑΔΙΚΑΣΙΑ ΕΠΑΛΗΘΕΥΣΗΣ “ΕΚ” ΥΠΟΣΥΣΤΗΜΑΤΩΝ
            1.   ΓΕΝΙΚΕΣ ΑΡΧΕΣ
            Ως “επαλήθευση ‘ΕΚ’” νοείται η διαδικασία που διενεργεί ο αιτών κατά την έννοια του άρθρου 18 για να αποδεικνύεται ότι πληρούνται οι σχετικές με υποσύστημα απαιτήσεις της σχετικής νομοθεσίας της Ένωσης, συμπεριλαμβανομένων τυχόν σχετικών εθνικών κανόνων, και ότι μπορεί να εγκριθεί η θέση του υποσυστήματος σε λειτουργία.
            2.   ΠΙΣΤΟΠΟΙΗΤΙΚΟ ΕΠΑΛΗΘΕΥΣΗΣ ΠΟΥ ΕΚΔΙΔΕΤΑΙ ΑΠΟ ΚΟΙΝΟΠΟΙΗΜΕΝΟ ΟΡΓΑΝΙΣΜΟ
            2.1.   Εισαγωγή

            Για τον σκοπό της παρούσας οδηγίας, η επαλήθευση κατ' αναφορά προς τις ΤΠΔ είναι η διαδικασία με την οποία κοινοποιημένος οργανισμός ελέγχει και πιστοποιεί ότι το υποσύστημα είναι σύμφωνο προς τις σχετικές τεχνικές προδιαγραφές διαλειτουργικότητας (ΤΠΔ).
            Τούτο ισχύει με την επιφύλαξη των υποχρεώσεων του αναθέτοντα φορέα ή του κατασκευαστή (δηλαδή του αιτούντος κατά την έννοια του άρθρου 18) να συμμορφώνεται με τυχόν άλλη εφαρμοστέα νομοθεσία που απορρέει από τη Συνθήκη, συμπεριλαμβανομένων τυχόν επαληθεύσεων που διενεργούνται από τους οργανισμούς αξιολόγησης σύμφωνα με τις απαιτήσεις την άλλης νομοθεσίας.
            2.2.   Ενδιάμεση δήλωση επαλήθευσης (ΕΔΕ)

            2.2.1.   Αρχές

            Μετά από αίτημα του αναθέτοντα φορέα ή του κατασκευαστή (δηλαδή του αιτούντος κατά την έννοια του άρθρου 18), οι επαληθεύσεις είναι δυνατόν να πραγματοποιηθούν για μέρη υποσυστήματος ή να περιοριστούν σε ορισμένες φάσεις της διαδικασίας επαλήθευσης. Στις περιπτώσεις αυτές, τα αποτελέσματα της επαλήθευσης μπορούν να τεκμηριωθούν σε “ενδιάμεση δήλωση επαλήθευσης” (ΕΔΕ) η οποία εκδίδεται από τον κοινοποιημένο οργανισμό που έχει επιλέξει ο αναθέτων φορέας ή ο κατασκευαστής (δηλαδή ο αιτών κατά την έννοια του άρθρου 18).
            Η ΕΔΕ πρέπει να περιέχει παραπομπή στις ΤΠΔ με τις οποίες έχει αξιολογηθεί η συμμόρφωση.
            2.2.2.   Μέρη του υποσυστήματος

            Ο αιτών κατά την έννοια του άρθρου 18 μπορεί να υποβάλει αίτηση για ΕΔΕ για οποιοδήποτε μέρος στο οποίο αποφασίζει να χωρίσει το υποσύστημα. Κάθε μέρος ελέγχεται σε κάθε στάδιο όπως καθορίζεται στο σημείο 2.2.3.
            2.2.3.   Στάδια της διαδικασίας επαλήθευσης

            Το υποσύστημα, ή ορισμένα μέρη του υποσυστήματος, ελέγχονται σε όλα τα ακόλουθα στάδια:

                        α)

                        συνολική μελέτη (συνολικός σχεδιασμός)·

                        β)

                        παραγωγή: κατασκευή, συμπεριλαμβανομένων, μεταξύ άλλων, των εργασιών πολιτικού μηχανικού, της κατασκευής, της συναρμολόγησης του στοιχείου και της ρύθμισης του συνόλου·

                        γ)

                        τελική δοκιμή.

                  Ο αιτών (κατά την έννοια του άρθρου 18) μπορεί να υποβάλει αίτηση για ΕΔΕ σχετικά με το στάδιο της μελέτης (συμπεριλαμβανομένων των δοκιμών τύπου) και σχετικά με το στάδιο παραγωγής για ολόκληρο το υποσύστημα ή για οποιοδήποτε μέρος στο οποίο ο αιτών αποφάσισε να το χωρίσει (βλέπε παράγραφο 2.2.2).
            2.3.   Πιστοποιητικό επαλήθευσης

            2.3.1.   Οι κοινοποιημένοι οργανισμοί που είναι αρμόδιοι για την επαλήθευση αξιολογούν τη μελέτη, την παραγωγή και την τελική δοκιμή του υποσυστήματος και συντάσσουν το πιστοποιητικό επαλήθευσης που προορίζεται για τον αναθέτοντα φορέα ή τον κατασκευαστή (δηλαδή τον αιτούντα κατά την έννοια του άρθρου 18), ο οποίος στη συνέχεια συντάσσει τη δήλωση επαλήθευσης “ΕΚ”. Το πιστοποιητικό επαλήθευσης πρέπει να περιέχει παραπομπή στις ΤΠΔ με τις οποίες έχει αξιολογηθεί η συμμόρφωση.
            Όταν υποσύστημα δεν έχει αξιολογηθεί για τη συμμόρφωσή του με όλες τις σχετικές ΤΠΔ (π.χ. στην περίπτωση παρέκκλισης, μερικής εφαρμογής ΤΠΔ για αναβάθμιση ή ανακαίνιση, μεταβατικής περιόδου σε ΤΠΔ ή σε ειδική περίπτωση), το πιστοποιητικό επαλήθευσης παρέχει την ακριβή παραπομπή στην (στις) ΤΠΔ ή σε μέρη της (τους) με τα οποία δεν έχει εξεταστεί η συμμόρφωση από τον κοινοποιημένο οργανισμό κατά τη διαδικασία επαλήθευσης.
            2.3.2.   Σε περίπτωση που έχουν εκδοθεί ΕΔΕ, ο κοινοποιημένος οργανισμός που είναι αρμόδιος για την επαλήθευση του υποσυστήματος λαμβάνει υπόψη τις εν λόγω ΕΔΕ και, πριν εκδώσει το πιστοποιητικό επαλήθευσης:

                        α)

                        ελέγχει ότι οι ΕΔΕ καλύπτουν σωστά τις σχετικές απαιτήσεις της (των) ΤΠΔ·

                        β)

                        ελέγχει όλες τις παραμέτρους που δεν καλύπτονται από το τις ΕΔΕ· και

                        γ)

                        ελέγχει την τελική δοκιμή του υποσυστήματος ως συνόλου.

                  2.3.3.   Σε περίπτωση τροποποίησης υποσυστήματος που καλύπτεται ήδη από πιστοποιητικό επαλήθευσης, ο κοινοποιημένος οργανισμός διενεργεί μόνο τις εξετάσεις και δοκιμές που είναι σχετικές και απαραίτητες, δηλαδή η αξιολόγηση αφορά μόνο τα μέρη του υποσυστήματος που μεταβάλλονται και τις διεπαφές τους με τα αμετάβλητα μέρη του υποσυστήματος.
            2.3.4.   Κάθε κοινοποιημένος οργανισμός που συμμετέχει στην επαλήθευση υποσυστήματος συντάσσει τεχνικό φάκελο σύμφωνα με το άρθρο 18 παράγραφος 3 που καλύπτει το πεδίο των δραστηριοτήτων του.
            2.4.   Τεχνικός φάκελος που συνοδεύει τη δήλωση επαλήθευσης “ΕΚ”

            Ο τεχνικός φάκελος που συνοδεύει τη δήλωση επαλήθευσης “ΕΚ” καταρτίζεται από τον αιτούντα (κατά την έννοια του άρθρου 18) και πρέπει να περιέχει:

                        α)

                        τα τεχνικά χαρακτηριστικά σχετικά με τη μελέτη, όπου συμπεριλαμβάνονται γενικά και λεπτομερή σχέδια όσον αφορά την εκτέλεση, ηλεκτρικά και υδραυλικά διαγράμματα, διαγράμματα του κυκλώματος ελέγχου, περιγραφή των συστημάτων επεξεργασίας δεδομένων και αυτοματισμού επαρκώς λεπτομερή για την τεκμηρίωση της επαλήθευσης της συμμόρφωσης που διενεργήθηκε, τεκμηρίωση για τη λειτουργία και τη συντήρηση κ.λπ., για το σχετικό υποσύστημα·

                        β)

                        κατάλογο στοιχείων διαλειτουργικότητας, που αναφέρεται στο άρθρο 5 παράγραφος 3 στοιχείο δ), τα οποία είναι ενσωματωμένα στο υποσύστημα·

                        γ)

                        τους τεχνικούς φακέλους που αναφέρονται στο άρθρο 18 παράγραφος 3, τους οποίους καταρτίζει κάθε κοινοποιημένος οργανισμός που εμπλέκεται στην επαλήθευση του υποσυστήματος και οι οποίοι περιλαμβάνουν:

                                    —

                                    αντίγραφα των δηλώσεων συμμόρφωσης “ΕΚ” και, κατά περίπτωση, των δηλώσεων καταλληλότητας για χρήση “ΕΚ” που έχουν συνταχθεί για τα στοιχεία διαλειτουργικότητας που αναφέρονται στο άρθρο 5 παράγραφος 3 στοιχείο δ), συνοδευόμενα, εάν συντρέχει λόγος, από τα αντίστοιχα φύλλα υπολογισμού και από αντίγραφο των πρακτικών των δοκιμών και εξετάσεων που έχουν διεξαγάγει οι κοινοποιημένοι οργανισμοί βάσει των κοινών τεχνικών προδιαγραφών,

                                    —

                                    εφόσον είναι διαθέσιμες, τις ΕΔΕ που συνοδεύουν το πιστοποιητικό επαλήθευσης, συμπεριλαμβανομένου του αποτελέσματος της επαλήθευσης στην οποία προέβη ο κοινοποιημένος οργανισμός για την εγκυρότητα της ΕΔΕ,

                                    —

                                    το πιστοποιητικό επαλήθευσης, συνοδευόμενο από τα αντίστοιχα φύλλα υπολογισμού και με υπογραφή του κοινοποιημένου οργανισμού του αρμόδιου για την επαλήθευση, στο οποίο αναφέρεται ότι το υποσύστημα πληροί τις απαιτήσεις της (των) σχετικής(-ών) ΤΠΔ και γίνεται μνεία κάθε επιφύλαξης που καταγράφηκε κατά την εκτέλεση των εργασιών και δεν ανακλήθηκε· το πιστοποιητικό επαλήθευσης πρέπει να συνοδεύεται και από τις εκθέσεις επιθεώρησης και ελέγχου, οι οποίες συντάχθηκαν από τον ίδιο οργανισμό για την εκτέλεση των καθηκόντων του, όπως εξειδικεύεται στα σημεία 2.5.2 και 2.5.3·

                        δ)

                        πιστοποιητικά επαλήθευσης που έχουν εκδοθεί σύμφωνα με άλλη νομοθεσία που απορρέει από τη Συνθήκη·

                        ε)

                        όταν απαιτείται επαλήθευση της ασφαλούς ενσωμάτωσης σύμφωνα με το άρθρο 15, ο σχετικός τεχνικός φάκελος περιλαμβάνει την (τις) έκθεση(-εις) του αξιολογητή όσον αφορά τις κοινές μεθόδους ασφάλειας (ΚΜΑ) για την εκτίμηση επικινδυνότητας, κατά το άρθρο 6 παράγραφος 3 της οδηγίας 2004/49/ΕΚ.

                  2.5.   Επιτήρηση από τους κοινοποιημένους οργανισμούς

            2.5.1.   Ο επιφορτισμένος με τον έλεγχο της παραγωγής κοινοποιημένος οργανισμός πρέπει να έχει συνεχώς πρόσβαση στα εργοτάξια, στα εργοστάσια, στους χώρους αποθήκευσης και, ανάλογα με την περίπτωση, στις εγκαταστάσεις προκατασκευής ή δοκιμής και, γενικότερα, σε όλους τους χώρους στους οποίους μπορεί να κρίνει αναγκαία την πρόσβασή του για την εκτέλεση της αποστολής του. Ο κοινοποιημένος οργανισμός πρέπει να λάβει από τον αναθέτοντα φορέα ή τον κατασκευαστή (δηλαδή τον αιτούντα κατά την έννοια του άρθρου 18) όλα τα έγγραφα που απαιτούνται για τον σκοπό αυτό και, ειδικότερα, τα σχέδια εφαρμογής και την τεχνική τεκμηρίωση σχετικά με το υποσύστημα.
            2.5.2.   Ο επιφορτισμένος με τον έλεγχο της εφαρμογής κοινοποιημένος οργανισμός διενεργεί σε τακτά διαστήματα ελέγχους, προκειμένου να επιβεβαιώνεται η συμμόρφωση με τη (τις) σχετική(-ές) ΤΠΔ. Στους αρμόδιους για την εφαρμογή παρέχει έκθεση ελέγχου. Σε ορισμένες φάσεις των εργασιών κατασκευής είναι δυνατόν να απαιτηθεί η παρουσία του.
            2.5.3.   Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον τόπο εργασίας ή στα εργοστάσια. Με την ευκαιρία αυτών των επισκέψεων ο κοινοποιημένος οργανισμός μπορεί να διενεργεί πλήρεις ή μερικούς ελέγχους. Στους υπευθύνους για την εφαρμογή παρέχει έκθεση επιθεώρησης και, ενδεχομένως, έκθεση ελέγχου.
            2.5.4.   Ο κοινοποιημένος οργανισμός έχει τη δυνατότητα να παρακολουθεί υποσύστημα στο οποίο έχει τοποθετηθεί στοιχείο διαλειτουργικότητας, προκειμένου να αξιολογεί, στις περιπτώσεις που το απαιτεί η αντίστοιχη ΤΠΔ, την καταλληλότητά του για χρήση στο σιδηροδρομικό περιβάλλον για το οποίο προορίζεται.
            2.6.   Υποβολή

            Ο κατασκευαστής ή αναθέτων φορέας (δηλαδή ο αιτών κατά την έννοια του άρθρου 18) διατηρεί αντίγραφο του τεχνικού φακέλου που συνοδεύει τη δήλωση επαλήθευσης “ΕΚ” καθ' όλη τη διάρκεια του χρόνου χρήσης του υποσυστήματος. Ο φάκελος πρέπει να αποστέλλεται σε οποιοδήποτε κράτος μέλος το ζητήσει.
            Τα έγγραφα που υποβλήθηκαν για αίτηση έγκρισης για θέση σε λειτουργία υποβάλλονται στην εθνική αρχή ασφάλειας του κράτους μέλους στο οποίο ζητείται η χορήγηση της άδειας. Η εθνική αρχή ασφάλειας μπορεί να ζητήσει τη μετάφραση στη γλώσσα της μέρους ή μερών των εγγράφων που υποβλήθηκαν μαζί με την άδεια.
            2.7.   Δημοσίευση

            Κάθε κοινοποιημένος οργανισμός πρέπει να δημοσιεύει περιοδικά πληροφορίες σχετικά με:

                        α)

                        αιτήσεις για επαλήθευση και για ΕΔΕ που παρέλαβε·

                        β)

                        αιτήσεις για αξιολόγηση συμμόρφωσης και καταλληλότητας για τη χρήση των ΣΔ·

                        γ)

                        ΕΔΕ που εκδόθηκαν ή απορρίφθηκαν·

                        δ)

                        πιστοποιητικά συμμόρφωσης και πιστοποιητικά καταλληλότητας για χρήση “ΕΚ” που εκδόθηκαν ή των οποίων απορρίφθηκε η χορήγηση·

                        ε)

                        τα πιστοποιητικά επαλήθευσης που εκδόθηκαν ή απορρίφθηκαν.

                  2.8.   Γλώσσα

            Οι φάκελοι και η αλληλογραφία που αφορούν τη διαδικασία επαλήθευσης “ΕΚ” πρέπει να συντάσσονται σε επίσημη γλώσσα της Ένωσης του κράτους μέλους στο οποίο είναι εγκατεστημένος ο αναθέτων φορέας ή ο κατασκευαστής (δηλαδή ο αιτών κατά την έννοια του άρθρου 18) ή σε επίσημη γλώσσα της Ένωσης αποδεκτή από τον αναθέτοντα φορέα ή τον κατασκευαστή (δηλαδή τον αιτούντα κατά την έννοια του άρθρου 18).
            3.   ΠΙΣΤΟΠΟΙΗΤΙΚΟ ΕΠΑΛΗΘΕΥΣΗΣ ΠΟΥ ΕΚΔΙΔΕΤΑΙ ΑΠΟ ΟΡΙΣΘΕΝΤΑ ΟΡΓΑΝΙΣΜΟ
            3.1.   Εισαγωγή

            Στην περίπτωση που εφαρμόζονται εθνικοί κανόνες, η επαλήθευση περιλαμβάνει διαδικασία κατά την οποία ο οργανισμός που ορίζεται σύμφωνα με το άρθρο 17 παράγραφος 3 τρίτο εδάφιο (ορισθείς οργανισμός) ελέγχει και πιστοποιεί ότι το υποσύστημα είναι σύμφωνο προς τους εθνικούς κανόνες που έχουν κοινοποιηθεί σύμφωνα με το άρθρο 17 παράγραφος 3 για κάθε κράτος μέλος στο οποίο προορίζεται να εγκριθεί η θέση του υποσυστήματος σε λειτουργία.
            3.2.   Πιστοποιητικό επαλήθευσης

            Ο ορισθείς οργανισμός συντάσσει το πιστοποιητικό επαλήθευσης το οποίο προορίζεται για τον αναθέτοντα φορέα ή τον κατασκευαστή (δηλαδή τον αιτούντα κατά την έννοια του άρθρου 18).
            Το πιστοποιητικό περιέχει ακριβή παραπομπή στον (στους) εθνικό(-ούς) κανόνα(-ες) προς τον (τους) οποίο(-ους) έχει εξεταστεί η συμμόρφωση από τον οργανισμό που έχει ορισθεί στη διαδικασία επαλήθευσης.
            Στην περίπτωση εθνικών κανόνων σχετικών με τα υποσυστήματα που συνθέτουν όχημα, ο ορισθείς οργανισμός χωρίζει το πιστοποιητικό σε δύο μέρη: το ένα περιλαμβάνει τις παραπομπές στους εθνικούς κανόνες που σχετίζονται αυστηρά με την τεχνική συμβατότητα μεταξύ του οχήματος και του σχετικού δικτύου, ενώ το άλλο μέρος αφορά όλους τους άλλους εθνικούς κανόνες.
            3.3.   Τεχνικός φάκελος

            Ο τεχνικός φάκελος που καταρτίζεται από τον ορισθέντα οργανισμό και συνοδεύει το πιστοποιητικό επαλήθευσης στην περίπτωση εθνικών κανόνων πρέπει να περιλαμβάνεται στον τεχνικό φάκελο που συνοδεύει τη δήλωση επαλήθευσης “ΕΚ” και αναφέρεται στο σημείο 2.4 και να περιέχει τα τεχνικά δεδομένα σχετικά με την αξιολόγηση της συμμόρφωσης του υποσυστήματος με τους εν λόγω εθνικούς κανόνες.
            3.4.   Γλώσσα

            Οι φάκελοι και η αλληλογραφία που αφορούν τη διαδικασία επαλήθευσης “ΕΚ” πρέπει να συντάσσονται σε επίσημη γλώσσα της Ένωσης του κράτους μέλους στο οποίο είναι εγκατεστημένος ο αναθέτων φορέας ή ο κατασκευαστής (δηλαδή ο αιτών κατά την έννοια του άρθρου 18) ή σε επίσημη γλώσσα της Ένωσης αποδεκτή από τον αναθέτοντα φορέα ή τον κατασκευαστή (δηλαδή τον αιτούντα κατά την έννοια του άρθρου 18).
            4.   ΕΠΑΛΗΘΕΥΣΗ ΜΕΡΩΝ ΥΠΟΣΥΣΤΗΜΑΤΩΝ ΣΥΜΦΩΝΑ ΜΕ ΤΟ ΑΡΘΡΟ 18 ΠΑΡΑΓΡΑΦΟΣ 5
            Εάν εκδίδονται πιστοποιητικά επαλήθευσης για ορισμένα μέρη υποσυστήματος, για τα μέρη αυτά εφαρμόζονται κατ' αναλογία οι διατάξεις του παρόντος παραρτήματος.»


Avis juridique important

|

32000L0058

Οδηγία 2000/58/ΕΚ της Επιτροπής, της 22ας Σεπτεμβρίου 2000, για την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου που αφορούν αντιστοίχως τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 244 της 29/09/2000 σ. 0078 - 0083

Οδηγία 2000/58/ΕΚ της Επιτροπήςτης 22ας Σεπτεμβρίου 2000για την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου που αφορούν αντιστοίχως τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, για τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(1), όπως τροποποιήθηκε τελευταία από την οδηγία 2000/48/ΕΚ της Επιτροπής(2), και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, όσον αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα τρόφιμα ζωικής προέλευσης(3), όπως τροποποιήθηκε τελευταία από την οδηγία 2000/42/ΕΚ της Επιτροπής(4), και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5), όπως τροποποιήθηκε τελευταία από την οδηγία 2000/57/ΕΚ(6), και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, για τη διάθεση στην αγορά φυτοπροστατευτικών προϊόντων(7), όπως τροποποιήθηκε τελευταία από την οδηγία 2000/10/ΕΚ της Επιτροπής(8), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) Η νέα δραστική ουσία, η kresoxim methyl, έχει συμπεριληφθεί στο παράρτημα Ι της οδηγίας 91/414/ΕΟΚ με την οδηγία 1999/1/ΕΚ της Επιτροπής(9), για να χρησιμοποιείται αποκλειστικά ως μυκητοκτόνο, χωρίς όμως να διευκρινίζονται ιδιαίτεροι όροι που επιδρούν στις καλλιέργειες στις οποίες ενδεχομένως έχουν χρησιμοποιηθεί φυτοπροστατευτικά προϊόντα που περιέχουν kresoxim methyl.(2) Η προαναφερθείσα προσθήκη της εν λόγω ουσίας στο παράρτημα Ι βασιζόταν στην εκτίμηση των υποβληθέντων στοιχείων σχετικά με την προταθείσα χρήση του μυκητοκτόνου στα σιτηρά, στα μηλοειδή και στα αμπέλια. Τα στοιχεία που αφορούν άλλες χρήσεις έχουν υποβληθεί από ορισμένα κράτη μέλη σύμφωνα με τις απαιτήσεις του άρθρου 4 παράγραφος 1 στοιχείο στ) της οδηγίας 91/414/ΕΟΚ. Τα διαθέσιμα στοιχεία έχουν αναθεωρηθεί και επαρκούν για τον καθορισμό ορισμένων ανώτατων επιπέδων των υπολειμμάτων.(3) Σε περίπτωση που δεν υπάρχουν κοινοτικά ανώτατα επίπεδα υπολειμμάτων ή προσωρινά ΑΕΚ, τα κράτη μέλη θεσπίζουν προσωρινά εθνικά, ανώτατα επίπεδα υπολειμμάτων σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ πριν να χορηγηθεί η άδεια.(4) Κατά την προσθήκη στο παράρτημα 1 της οδηγίας 91/414/ΕΟΚ, η τεχνική και επιστημονική αξιολόγηση της kresoxim methyl έλαβε την τελική της μορφή στις 16 Οκτωβρίου 1998 στο μορφότυπο της έκθεσης αναθεώρησης της Επιτροπής για την kresοxim methyl. Στην εν λόγω έκθεση αναθεώρησης, η αποδεκτή ημερήσια πρόσληψη (ΑΗΠ) για την kresοxim methyl καθορίστηκε σε 0,4 mg/kg bw/ημέρα. Η έκθεση των καταναλωτών, καθόλη τη διάρκεια της ζωής τους, σε τρόφιμα για τα οποία έχει χρησιμοποιηθεί kresoxirm methyl έχει εκτιμηθεί και αξιολογηθεί σύμφωνα με τις διαδικασίες και τις πρακτικές που χρησιμοποιούνται εντός της Ευρωπαϊκής Κοινότητας, λαμβανομένων υπόψη των κατευθυντηρίων οδηγιών που δημοσιεύθηκαν από την Παγκόσμια Οργάνωση Υγείας(10) και έχει υπολογισθεί ότι τα ανώτατα επίπεδα υπολειμμάτων που καθορίσθηκαν στην εν λόγω οδηγία δεν οδηγούν σε υπέρβαση της εν λόγω ΑΗΠ.(5) Οι οξείες τοξικές επιδράσεις που απαιτούν τη θέσπιση μιας δόσης αναφοράς οξείας επίδρασης δεν παρατηρήθηκαν κατά την αξιολόγηση και τη συζήτηση που προηγήθηκε της προσθήκης της kresoxim methyl στο παράρτημα Ι της οδηγίας 91/414/ΕΟΚ.(6) Για ορισμένα γεωργικά προϊόντα, οι όροι χρησιμοποίησης της kresoxim methyl έχουν ήδη καθοριστεί κατά τρόπο που επιτρέπει τη θέσπιση οριστικών ανώτατων επιπέδων υπολειμμάτων.(7) Για να εξασφαλιστεί η επαρκής προστασία των καταναλωτών από την έκθεση σε υπολείμματα πάνω και μέσα σε προϊόντα για τα οποία δεν έχει χορηγηθεί έγκριση, είναι σκόπιμο να καθοριστούν προσωρινά ανώτατα επίπεδα υπολειμμάτων στο χαμηλότερο όριο ανίχνευσης για όλα τα προϊόντα που καλύπτονται από τις οδηγίες 86/362/ΕΟΚ, 86/363/ΕΟΚ και 90/462/ΕΟΚ του Συμβουλίου. Ο καθορισμός, σε κοινοτική κλίμακα, των εν λόγω προσωρινών ανώτατων επιπέδων υπολειμμάτων, δεν εμποδίζει τα κράτη μέλη να καθορίσουν προσωρινά ανώτατα επίπεδα υπολειμμάτων για την kresoxim methyl σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και σύμφωνα με το παράρτημα VI της οδηγίας 91/414/ΕΟΚ, και ειδικότερα το μέρος Β τμήμα 2.4.2.3, του εν λόγω παραρτήματος. Η περίοδος η οποία θεωρείται επαρκής για τον εντοπισμό των περισσότερων περαιτέρω χρήσεων της kresοxim methyl είναι τέσσερα έτη. Μετά την παρέλευση της περιόδου αυτής πρέπει να καταστούν οριστικά τα εν λόγω προσωρινά ανώτατα επίπεδα υπολειμμάτων.(8) Έχει ζητηθεί η γνώμη των εμπορικών εταίρων της Κοινότητας σχετικά με τα επίπεδα που καθορίζονται στην παρούσα οδηγία μέσω της Παγκόσμιας Οργάνωσης Εμπορίου και έχουν ληφθεί υπόψη οι παρατηρήσεις τους σχετικά με τα εν λόγω επίπεδα. Με βάση την υποβολή αποδεκτών στοιχείων θα εξετασθεί από την Επιτροπή η δυνατότητα καθορισμού των ανοχών κατά τις εισαγωγές όσον αφορά τα ανώτατα επίπεδα υπολειμμάτων για ειδικούς συνδυασμούς φυτοφαρμάκων/καλλιέργειας.(9) Έχει ληφθεί υπόψη η γνώμη της επιστημονικής επιτροπής φυτών, και ιδίως οι συμβουλές και οι συστάσεις που αφορούν την προστασία των καταναλωτών από τρόφιμα για τα οποία έχουν χρησιμοποιηθεί φυτοφάρμακα.(10) Η παρούσα οδηγία είναι σύμφωνη με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα ακόλουθα πρέπει να προστεθούν στο μέρος Α του παραρτήματος ΙΙ της οδηγίας 86/362/ΕΟΚ:">ΘΕΣΗ ΠΙΝΑΚΑ>"Άρθρο 2Τα ακόλουθα προστίθενται στο μέρος Β του παραρτήματος ΙΙ της οδηγίας 86/363/ΕΟΚ:">ΘΕΣΗ ΠΙΝΑΚΑ>"Άρθρο 3Τα ανώτατα όρια υπολειμμάτων για την kresοxim methyl του παραρτήματος της παρούσας οδηγίας προστίθενται στο παράρτημα ΙΙ της οδηγίας 90/642/ΕΟΚ.Άρθρο 41. Όταν τα ανώτατα επίπεδα υπολειμμάτων για την kresοxim methyl αναφέρονται ως "(p)", αυτό σημαίνει ότι είναι προσωρινά (p) σύμφωνα με τις διατάξεις του άρθρου 4 παράγραφος 1 στοιχείο στ) της οδηγίας 91/414/ΕΟΚ.2. Τέσσερα έτη μετά την έναρξη ισχύος της παρούσας οδηγίας τα προσωρινά ανώτατα επίπεδα υπολειμμάτων για την kresoxim methyl στα παραρτήματα παύουν να είναι προσωρινά και καθίστανται οριστικά κατά την έννοια του άρθρου 4 παράγραφος 1 των οδηγιών 86/362/ΕΟΚ και 86/363/ΕΟΚ ή του άρθρου 3 της οδηγίας 90/642/ΕΟΚ αντιστοίχως.Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Τα κράτη μέλη θεσπίζουν και δημοσιεύουν τα νομοθετικά, κανονιστικά ή διοικητικά μέτρα με σκοπό τη συμμόρφωση με την παρούσα οδηγία μέχρι τις 31 Μαρτίου 2001. Πληροφορούν αμέσως σχετικά την Επιτροπή.Εφαρμόζουν τα ανωτέρω μέτρα από την 1η Απριλίου 2001.Όταν εγκριθούν από τα κράτη μέλη, τα εν λόγω μέτρα περιλαμβάνουν αναφορά στην παρούσα οδηγία ή συνοδεύονται από την εν λόγω αναφορά κατά τη στιγμή της επίσημης δημοσίευσής τους. Η διαδικασία η σχετική με την εν λόγω αναφορά θεσπίζεται από τα κράτη μέλη.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 22 Σεπτεμβρίου 2000.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 197 της 3.8.2000, σ. 26.(3) ΕΕ L 221 της 7.8.1986, σ. 43.(4) ΕΕ L 158 της 30.6.2000, σ. 51.(5) ΕΕ L 350 της 14.12.1990, σ. 71.(6) Βλέπε σελίδα 76 της παρούσας Επίσημης Εφημερίδας.(7) ΕΕ L 230 της 19.8.1991, σ. 1.(8) ΕΕ L 57 της 2.3.2000, σ. 28.(9) ΕΕ L 21 της 28.1.1999, σ. 21.(10) Κατευθυντήριες οδηγίες για την πρόληψη της λήψης υπολειμμάτων φυτοφαρμάκων μέσω της τροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την επιτροπή του Codex για τα υπολείμματα φυτοφαρμάκων, που δημοσιεύθηκαν από τον Παγκόσμιο, Οργανισμό Υγείας το 1997 (WHO/FSF/FOS/97.7).ΠΑΡΑΡΤΗΜΑ>ΘΕΣΗ ΠΙΝΑΚΑ>